સુરતમાં આમ આદમી પાર્ટી વિધાનસભાની ચૂંટણી પહેલા મક્ક્મ રીતે ભાજપને લડત આપવા તૈયાર હોય તેવો માહોલ બનાવ્યો હતો. તેની સાબિતી આપ દ્વારા યોજાયેલી પત્રકાર પરિષદ તથા વકાથાના કરંજ ખાતે થયેલી ચૂંટણી સભા દ્વારા મળતી હતી. આપ પાર્ટી ખાસ તો પાટીદારોને પોતાના પક્ષમાં લેવા માંગે છે. પાટીદારો સરકાર અને ભાજપ સામે સખ્ત રીતે નારાજ છે, ત્યારે આમ આદમી પાર્ટી તેનો લાભ લેવા માંગે ઉલ્લેખનીય છે કે થોડા દિવસો અગાઉ અરવિંદ કેજરીવાલે હાર્દિકની તરફેણ કરતો વીડિયો રજૂ કર્યો હતો. ત્યારબાદ વરાછા વિસ્તારમાં કેજરીવાલનો આભાર માનતા હાર્દિકના ફોટોના બેનર લગાવાયા હતાં. આપની સભામાં ગુજરાત આપના પ્રભારી ગુલાબસિંહ, દક્ષિણ ગુજરાતના પ્રભારી બોધરાજ ભારદ્વાજ, ડો. કનુભાઈ કળસરીયા, કિશોરભાઈ દેસાઈ અને મનોજભાઈ સોરઠિયા સહિતના દિગ્ગજો હાજર હતા નોંધનીય છે કે છેલ્લા એકાદ બે દિવસથી સુરતમાં હાર્દિક અને દિલ્હીના મુખ્યમંત્રી અરવિંદ કેજરીવાલના ફોટા સાથે પોસ્ટર્સ બેનર લાગ્યા છે, તેમાં પાટીદારો વતી આપનો આભાર માનવામાં આવ્યો છે